ming030890/wiki-yue-high-quality huggingface dataset:
安西海斗

安西海斗（1998年2月19號—）係日本足球員，司職中場，效力山形山神。
安貝德卡

安貝德卡（Bhimrao Ramji Ambedkar，1891年4月14號—1956年12月6號）係印度頭一位法律司法部長，亦係印度憲法嘅首席設計師。
安蘭街

安蘭街（英文：On Lan Street），原名安瀾街，係香港中環一條馬路，由雲咸街開始，去到泄蘭街。街上有唔少舖頭賣潮流牌子。
安西幸輝

安西幸輝（1995年5月31號—）係日本足球員，司職後衞，效力東京綠茵。
安諾本島

安諾本島位於非洲西部畿內亞灣，屬於赤道畿內亞。
安西英美

安西英美，係日本嘅一個女藝人同埋配音員。
安謝路安古利提

安謝路安古利提（意大利文：Angelo Anquilletti，1943年4月25號—2015年1月9號）係意大利一個男足球員，司職後衛。

威水嘢
佢代表意大利足球代表隊參加1968年歐洲足球錦標賽，仲攞埋冠軍𠻹。
安娜卡妲尼娜

《安娜卡妲尼娜》（俄文：Анна Каренина），係俄國作家托爾斯泰嘅長篇小說作品，響1877年出版，講女主角嘅婚姻同家庭生活。
安妮荷爾

《安妮荷爾》（英文：Annie Hall）係套1977年美國電影，由活地亞倫、戴安姬頓、基斯杜化華堅、薛歌妮韋花、謝夫高布林主演，活地亞倫執導。套戲攞到奧斯卡金像獎最佳電影。
安娜女皇

安娜女皇（1693年2月7號—1740年10月28號，俄文：Анна）係俄羅斯帝國女皇帝，1730年到1740年在位。
安娜塔西亞

安娜塔西亞（Anastacia，1968年9月17號—）係美國唱作歌手，喺美國外面嘅其他地方（譬如歐洲同澳洲）都幾知名。
響2021年10月播出嘅蒙面歌手第三季，佢就以「吸血鬼」嘅名上去參賽，最後拎到第一位嬴咗呢場嘅比賽，係首位嬴出比賽嘅美國歌手。
安妮法蘭克

安妮法蘭克（Anne Frank，1929年6月12號—1945年2月）係位喺德國出世嘅猶太裔荷蘭人，係猶太人大屠殺最出名嘅受害者，遺作《安妮日記》做咗大屠殺嘅歷史見證。
安妮貝寧

安妮貝寧（粵拼：on1 nei4 bui3 ning4，英文：Annette Bening，1958年5月29號—）係個美國嘅女演員，喺1980年出道，出名嘅作品有《美麗有罪》同《火星人玩轉地球》。
廣廈天都城

廣廈天都城（粵拼：gwong2 haa6 tin1 dou1 sing4；簡化字：广厦天都城）係中國浙江省杭州市嘅一個樓盤，佢有住細巴黎（sai3 baa1 lai4；小巴黎）同中國版巴黎（zung1 gwok3 baan2 baa1 lai4；中国版巴黎）嘅花名響度。因為成個樓盤好似法國首都巴黎先至出咗名。而呢個樓盤喺餘杭區嘅星都路嗰度。

史
喺上空影落嚟嘅廣廈天都城嘅位
廣廈天都城係按返世界入面嘅其中一個出嗮名嘅城市——巴黎嘅樣嚟整。雖然話個樓盤睇落去好似喺其它城市入面都有當地啲文化嘅嘢，但係大多數都係按返中國古代啲嘢嚟整。
廣廈天都城係成個杭州市入面嘅其中一個對外交流地方，入面有棟高108米嘅山寨巴黎鐵塔同31平方公里嘅巴黎地區風格嘅建築、噴泉同園林響度。呢間嘢喺2007年入伙，到而家已經有超過10,000個人喺呢度住。

人口統計
喺廣廈天都城入面住嘅呢10,000個居民入面，起碼有2,000人都係當地嘅居民，凈低嗰啲都係喺附近嘅一間法式嘅主題公園入面做嘢嘅外來打工仔。
廣彩

香港藝術館收藏嘅廣彩纏枝花卉雙龍耳瓶；佢色水好鮮艷，睇得到西人畫畫風格嘅影響。
廣州織金彩瓷，簡稱廣彩，（粵拼：Gwong2 coi2；英文名係「Canton porcelain」或者「Cantonese porcelain」）。佢係一種喺啲白瓷器皿上面彩繪再燒製而成嘅工藝品，出名在色彩絢麗、金碧輝煌、構圖嚴謹、繪工精細，畀人嗌做中國四大名瓷之一。呢種工藝開頭係喺 16 世紀尾橛嘅大明時期，已經有成過四百年歷史。嗰時廣東啲粵人由江西景德鎮嗰度運啲白瓷過嚟，再喺廣州嗰度幫啲瓷器油顏色、加圖案、再燒。喺呢種風格身上睇得到明朝文化嘅影子，但係佢又加咗啲西人嘅風格喺入面，例如係《竹園陶說》就咁樣講：「清代中葉，海舶雲集，商務聚盛，歐土重華瓷，我國商人投其所好，乃於景德鎮燒造白瓷，運至粵垣，加僱工匠，仿照西洋畫法，加以彩繪，於珠江之河南，開爐烘染，製成彩瓷然後售之西商。」

技術同藝術性
廣彩嘅顏料大致有幾種：一係水青，又叫做「廣翠」，好似青花咁嘅色水；二係西紅，同江西景德鎮嘅胭脂紅相似；三係大紅，比較礬紅淺而且鮮；四係大綠，比起江西大綠稍為翠啲；五係麻色，似黃麻皮咁嘅色；六係金彩，金碧輝煌；七係茄色，由西紅同水青配成嘅紫色。喺設計方面，廣彩成日都係「滿地開光」（廣彩廠嗌咁做「斗方」）。有邊、有開光、有地，而主題嗰舊嘢就擺喺正中心嗰度。
喺製作方面，早期嘅廣彩瓷器嘅圖案都係用人手畫構圖同油顏色，好徙時間。後嚟先至用手雕橡膠圖章嘅方法嚟處理廣彩嘅花邊線條：首先會由個大師傅蓋印同駁接印同印之間嘅駁口，再由啲下手工人油顏色。再打後啲，橡膠圖章已經由熱壓方式由畫線稿影像電版直接印出嚟，唔使再靠人手雕。

香港廣彩
廣彩本來係廣州嗰帶搞得最勁，後嚟佢重擴展咗去其他嶺南地區嘅大城市，例如香港就喺廿世紀初開始學廣州搞廣彩。香港嘅廣彩歷史有得追溯到 1928 年，嗰時九龍城隔坑村道起咗間「錦華隆廣彩瓷廠」，打後又喺 1947 年有咗「亞洲彩瓷廠」同「東方廣彩瓷廠」。1960 年代之前，香港嘅廣彩製品都係以餐具同花樽呢件濕碎嘢為主，造型有百幾款，重出口到去美國、西歐、南美、東南亞、大溪地、同馬達加斯加呢啲地方。1960 至 70 年代，歐美國家經濟好發達，對唐人工藝品有唔細嘅需求，香港就開咗成柞彩瓷工廠，嗰時從事彩瓷業嘅工人有過千人。
香港嘅廣彩業喺 1970 年代受咗一次大打擊。嗰時美國開始禁啲含鉛同鎘嘅瓷器餐具入口，令到整個香港廣彩業嘅生意一落千丈：因為廣彩嘅釉上彩係屬於低溫嘅色料，燒爐嘅溫度只係去到攝氏 800 度左右，加上顏料入面嘅玻璃成份含有一氧化鉛，除非用高過攝氏 950 度嘅釉中彩，先至可以將鉛同鎘燒盡，但係咁做啲色水又會變到好暗淡，冇辦法表現廣彩特有嘅鮮艷色彩。
直到 1980 年代，隨住啲人興仿古瓷，先至出現扭轉頹勢嘅機會。仿古瓷製品以陳設觀賞為主，並唔會用嚟做餐具，所以唔使顧慮含鉛量嘅限制，顏料可以好似油畫咁厚厚堆填喺瓷器大魚缸同大花瓶上面。嗰陣仕女戰將等人物嘅厚彩堆金圖案嘅仿古瓷最有人氣，近百年盛行嘅瓷器款幾乎都畀人仿造，可以話係香港廣彩最興旺嘅時期。其中喺摩羅街中心嘅華通陶瓷嘅規模最大，佢喺 1989 年搬咗去仔田灣，2010 年再搬去西環山道繼續開檔。
隨住中國大陸喺 1980 年代實施對外開放嘅政策，香港嘅彩瓷生產線亦都相繼轉入去珠江三角洲一帶，只係保留啲辦事處同樣品間喺香港。到咗廿一世紀，香港重有人堅持用人手畫花，但係家庭式製作嘅瓷器廠只係剩低九龍灣工業中心嘅粵東磁廠。當香港最後一代嘅廣彩老師傅退休之後，本土嘅彩瓷製造好有可能就咁畫上句號。雖然係咁，香港都重有啲瓷藝發燒友喺度嘗試緊將呢種工藝搞落去。
廣德路

廣德路 (上海)：上海市楊浦區入面嘅廣德路。
廣德路 (廣州)：廣東省廣州市越秀區入面嘅廣德路。
廣德路 (合肥)：安徽省合肥市瑤海區入面嘅廣德路。
廣德路 (新鄉)：河南省新鄉市紅旗區入面嘅廣德路。
廣德路 (泰州)：江蘇省泰州市興化市入面嘅廣德路。
廣德路 (遂寧)：四川省遂寧市船山區入面嘅廣德路。
廣德路 (元朝)：元朝時設嘅路（一類政區）。
廣惠高速公路

（中國高速公路代碼：粵高速S21）係中國廣東嘅一條高速公路，高速公路上歸屬濟廣（中國高速公路代碼：G35）。佢從廣州黃埔區蘿崗水東村開始，一直去到惠州惠東縣巽寮灣附近。

工程
呢條高速公路分開咗兩橛起好：
春崗⇄蘿崗：2013年8月28號喐手起，2018年10月16號起好嗮兼通車。
蘿崗⇄小金口：1999年8月12號喐手起，2003年12月20號起好嗮兼通車。
小金口⇄巽寮：2008年12月25號喐手起，2015年2月5號起好嗮兼通車。
廣從公路

廣從公路（粵拼：gwong2 cung4 gung1 lou6；中國國道代碼：G105）係中國廣東廣州嘅公路，喺白雲區同從化區入面，西南邊從白雲大道北、東平北路同陳太路嘅交界開始，一直去到東北邊嘅環市東路同派街高速嘅交界嗰邊。佢係105國道嘅其一公路，公里標記：2540.7～2498.4。雙向6車道，全長42.3公里。而呢條馬路係分開咗12條咁多。

名
條路因為將廣州市區同從化城區條路連埋一齊，所以用咗兩個城區名其一字做路名。

廣從公路嘅12條道路，起點到終點
廣從一路：從白雲大道北、東平北路同陳太路嘅交界開始，一直去到龍興西路同龍興中路嘅交界。
廣從二路：從龍興西路同龍興中路嘅交界開始，一直去到北二環高速。
廣從三路：從北二環高速度開始，一直去到沙亭北路。
廣從四路：從沙亭北路開始，一直去到竹料大道東同良成三路。
廣從五路：從竹料大道東同良成三路開始，一直去到安平路同天城莊路嘅交界。
廣從六路：從安平路同天城莊路嘅交界開始，一直去到廣陳西路
廣從七路：從廣陳西路開始，一直去到京港澳高速。
廣從八路：從京港澳高速開始，一直去到307縣道。
廣從九路：從307縣道開始，一直去到九龍大道。
廣從十路：從九龍大道開始，一直去到太平西路同太平東路嘅交界。
廣從南路：從太平西路同太平東路嘅交界開始，一直去到285縣道。
廣從北路：從285縣道開始，一直去到街北高速同派街高速、環市東路嘅交界。
廣庭輝

廣庭輝（1985年7月5號—）係日本足球員，司職中場，效力過柏太陽神，愛媛FC，及金澤薩維根。
崔有華

崔有華，係大韓民國嘅一個女藝人同埋演員。
崔智友

崔智友（최지우，本名崔美香，1975年6月11號—）係大韓民國女演員。
崔智娜

崔智娜，係大韓民國嘅一個女藝人同埋歌手。
崔松賢

崔松賢，係大韓民國嘅一個女藝人同埋演員。
崔斯坦達庫尼亞

崔斯坦達庫尼亞（英文：Tristan da Cunha）係南大西洋東南面嘅群島，屬英國海外屬土，歸聖海倫娜、亞森松同崔斯坦達庫尼亞管，首府七海愛丁堡。
崔昌益

崔昌益（諺文：최창익，1896年—1957年12月），係一位韓國嘅社運人士同埋社會主義支持者。佢曾經喺朝鮮日治時期期間要求朝鮮半島脫離大日本帝國嘅統治嚟獨立建國，亦喺北韓成立之後做過高職位。

生平
崔昌益喺1896年喺咸鏡北道穩城郡（英文：Onsong County）出世。佢喺早年曾經喺日本嘅早稻田大學度留學同畢業。到1936年，佢流亡咗去中國大陸，係屬於金枓奉嘅派系。到1946年，佢返咗去平壤創辦朝鮮新民黨（英文：New Korean Democratic Party），亦係黨嘅副主席。同一年9月，個黨同北朝鮮勞動黨（英文：Workers' Party of North Korea）合併，佢成為咗新黨嘅政治委員會中央常任委員長。
到1948年9月，佢做咗北韓嘅第一任商業部主席；佢之後喺1952年做國家副總理、1954年再做商業部主席、1955年做北韓嘅安全部長。到1956年，佢因為反對金日成嘅個人崇拜而畀人拉咗，之後曾經放返過，不過到12月又再拉過，佢最終喺1957年喺監獄過身。
崔景恒

崔景恒，香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。之後佢喺李家超無提政綱嘅情況下，有份提名李家超參與2022年香港行政長官選舉。
崔景恆

崔景恆，香港親中派政治人，曾經參與2023年香港區議會選舉。
崔明吉

崔明吉，係大韓民國嘅一個女藝人同埋演員。
崔東昱

崔東昱，係大韓民國嘅一個男藝人同埋歌手。
工藤由夢

工藤由夢（1990年7月6號—）係日本足球員，司職中場，效力過YSCC橫濱。
工蜂

工蜂（worker bee）係蜜蜂乸嘅一種，負責係噉做嘢，湊起成個竇。
工藤晴香

工藤晴香 ，係日本嘅一個女藝人同埋配音員。
工藤浩平

工藤浩平（1984年8月28號—）係日本足球員，司職中場，效力松本山雅。
左

左，相對方位之一，右嘅相反。若人企正，面南，左就喺東便。左亦係東嘅代表，山左就山東，江左就係江東。
科學上有時有相對方位，如左旋，左手法則等。

文
英文左叫做left。
工藤祐生

工藤祐生（1986年4月5號—）係日本足球員，司職後衞，效力SC相模原。
史策

史策（1993年6月30號—）係中國大陸女演員，黑龍江省牡丹江市出世，畢業於北京舞蹈大學。
史萊哲林

綠色、銀色史萊哲林所屬顏色與圖案。

選擇學生方式
血統純正（曾經）、有野心、具領導能力、足智多謀
史萊哲林（英文：Slytherin），係J·K·羅琳嘅奇幻小說系列《哈利波特》入面，霍格華茲嘅四大學院之一，果個學院由薩拉札·史萊哲林創立，佢嘅代表動物係蛇，仲以血統純正、有野心、狡猾，有領導能力同足智多謀嚟做收生條件，就正如分類帽喺《神秘的魔法石》所講咁樣，史萊哲林嘅人會不惜一切代價嚟達到佢嘅目的。果個學院嘅代表顏色係綠色同銀色。史萊哲林嘅學院導師係赫瑞司·史拉轟，後來佢退休之後就由賽佛勒斯·石內卜接任直到第七輯小說，後來當石內卜做咗霍格華茲校長之後，史拉轟就喺退休之中返到霍格華茲做學院導師。果個學院嘅幽靈係血腥男爵。根據羅琳嘅說法，史萊哲林學院大致對應於四大元素入面嘅水。
雖然史萊哲林著重血統純正，但也會收極少量嘅混血學生，例如賽佛勒斯·石內卜同湯姆·瑞斗，而果個系列小說嘅主角哈利·波特都差啲被派去史萊哲林學院。果個學院培養咗好多出名嘅巫師，包括魔藥學大師赫瑞司·史拉轟同石內卜，好多黑巫師都係出自於呢個學院，包括佛地魔。

特質
史萊哲林學院著重有野心同很強嘅領導才能、狡猾、足智多謀、識得審時度勢，仲追求成就。由於學院嘅創立者薩拉札·史萊哲林好睇重血統嘅純正，令到果個學院甚少收混血或係麻瓜出身嘅學生。由於薩拉札·史萊哲林同高錐客·葛來分多喺血統上嘅觀點唔同，最終搞到佢哋兩個絕交。呢個亦係史萊哲林同葛萊分多兩個學院之間宿怨嘅起源。根據阿不思·鄧不利多所講，史萊哲林喺揀學生果陣仲特別睇重「某種對法律條規嘅藐視」，哈利·波特都有呢啲特質，不過分類帽喺學院分類儀式期間依佢嘅意願揀咗葛萊分多學院。由於果個學院嘅學生往往都有好高嘅競爭力，佢哋喺哈利·波特入學之前已經連續六年蟬聯霍格華茲嘅學院盃。
由於英國的大部分黑巫師（包括佛地魔）都出身於呢度，搞到史萊哲林嘅評價唔係幾好。不過精明同有野心並唔係由一開始就係負面嘅天賦，佢哋都同樣存在住反對用黑魔法、唔贊同純種優越主義嘅人，當中例如赫瑞司·史拉轟同美黛·東施。喺第一次巫師世界大戰果陣，賽佛勒斯·石內卜都喺後來轉變咗陣營，成為咗鳳凰會嘅雙面間諜。史萊哲林同葛萊分多呢兩個學院嘅學生少有交情非常好，特別係喺第一次同第二次巫師世界大戰果陣，無史萊哲林學院嘅學生願意加入對抗魔法部同佛地魔嘅學生組織—鄧不利多的軍隊。不過喺霍格華茲大戰入面，雖然所有史萊哲林學院嘅學生都喺大戰之前離開咗霍格華茲，但係佢哋當中嘅一啲人後來又跟住史拉轟教授同駐紮喺活米村嘅援軍加入咗抵抗佛地魔同食死人嘅戰鬥。
分類帽聲稱血統純度係史萊哲林學院揀學生嘅一個因素，不過呢一點直至第五輯小說先至提到。不過，由於果個學院入面都有幾個混血學生嘅例子，例如係石內卜同埋成為佛地魔之前嘅湯姆·瑞斗，因為咁就無理由相信麻瓜出身嘅學生唔會被派去果度，只係純血嘅學生更加會受到果個學院嘅歡迎，而哈利·波特本人只係喺佢本人嘅堅持下先至被排除喺呢個學院之外。喺《死神的聖物》入面，一班搶奪者聲稱「無幾多麻種被分派去史萊哲林」。
當佛地魔相信哈利已經死咗，仲認為佢自己已經掌握咗最後嘅勝利果陣，佢宣布自己正打算廢除其餘三個學院，仲強迫所有霍格華茲嘅學生入去史萊哲林學院。呢個設計喺佛地魔被打敗仲死咗之下被挫敗，史萊哲林學院嘅血統純正度自此之後變得更加稀釋，唔再係曾經嘅純血堡壘。

位置
史萊哲林嘅宿舍同交誼廳都喺霍格華茲城堡嘅地窖，佢透過向地牢入面嘅一塊光禿禿嘅空白石牆講出通關密碼先至可以入去，呢個會令一扇隱藏嘅門打開。史萊哲林嘅交誼廳係一個狹長而低矮嘅地牢式房間，果個交誼廳位於霍格華茲嘅湖底，配有綠色嘅檯燈同雕刻扶手椅。喺第二輯小說入面，房間有低矮嘅天花板，佢嘅燈光為發出綠色光芒嘅火炬。據講喺裡面望出去嘅話，啲人能夠喺果度睇到黑湖裡面嘅生物（因為果個地窖喺黑湖湖底）。

相關物品
史萊哲林嘅傳承物品是一個小金匣，佢原本屬於薩拉札·史萊哲林，後來傳到擁有史萊哲林血統嘅遠親魔佛羅·岡特，佢再將呢樣嘢交俾佢個女魔柔·岡特。佛地魔輾轉得到佢，仲用佢嚟做佢自己嘅分靈體。
在《死神的聖物》嘅小說同電影入面，做咗分靈體嘅史萊哲林小金匣俾鄧不利多同哈利·波特搵到，仲最終俾榮恩·衛斯理用葛來分多寶劍嚟將佢摧毀。

代表人物
喺原著小說入面，薩拉札·史萊哲林嘅已知後裔係岡特家族，亦都係佛地魔嘅母系家族。其餘嘅仲有：
薩拉札·史萊哲林
賽佛勒斯·石內卜
湯姆·瑞斗（佛地魔）
貝拉·雷斯壯
魯休思·馬份
水仙·馬份
跩哥·馬份

其他資訊
果個系列嘅作者J·K·羅琳喺2007年接受訪問果陣話，史萊哲林學院後來已經唔再好似以前咁崇尚純種巫師同女巫，不過佢嘅壞聲譽仲喺度，所以咁就令哈利·波特嘅細仔—阿不思·賽佛勒斯·波特唔希望自己被派去史萊哲林學院。
史篤城

史篤（英文：Stoke-on-Trent）係英倫城市，人口有239,700，面積92.74平方公里，行政總部喺Stoke-upon-Trent。呢度出嘅瓷器幾出名，號稱英國瓷都。
史篤城足球會

史篤城足球會（Stoke City Football Club）係英倫一間足球會。2007/08年球季攞到英格蘭冠軍聯賽亞軍，升咗級到英格蘭超級足球聯賽度比賽，喺不列顛尼亞球場做主場。
史華西半徑

史華西半徑（英文：Schwarzschild radius）係任何具有質量嘅物質都存在嘅一個臨界半徑特徵值。星體一旦塌縮到細過佢嘅史華西半徑，就會因為自身重力塌縮成為一點，從而變成黑洞。太陽嘅史華西半徑大約2.95公里，地球嘅史華西半徑得大約8.87毫米。
史穎喬

史穎喬（英文：Sze Wing Kiu Clementine，1996年6月2號—）係香港無綫電視女藝人。佢本身有1年機艙服務員資歷，2020年參加無綫電視舉辦嘅《衝上雲霄大選》節目，拍宣傳片時獲稱「翻版梁詠琪」，之後喺2021年加入無綫電視成為經理人合約藝員，係《衝上雲霄大選》唯一女參賽者直接加入無綫電視。

簡歷
史穎喬以前讀梁式芝書院，喺香港樹仁大學讀中國語言及文學系學士，之後去咗香港中文大學讀中國研究系碩士學程，畢業後就做咗空姐。2020年佢因為被裁員，自己對演藝又有興趣，所以報名參選無綫電視嘅《衝上雲霄大選》，繼而入行拍電視劇。
史美倫

史美倫，大紫荊勳賢，GBS，SBS，JP（Laura Shih，1949年12月5號—），部分媒體會冠夫姓叫佢做查史美倫，祖籍浙江寧波餘姚，係香港行政會議非官守成員，亦係香港金融發展局主席、香港上海滙豐銀行同滙豐控股獨立非執行董事、以及香港交易所主席。佢老公係查濟民二仔、香港生意人查懋成。佢嘅花名叫查死你們（「死」喺普通話同「史」同音，而「你」就同「美」近音，「倫」同「們」近音，所以呢句就係同「查史美倫」一樣音 ）

簡歷
佢喺嘉諾撒聖方濟各書院畢業，之後到美國留學，先後獲得美國威斯康星大學麥迪遜分校文學士同埋美國聖塔克拉拉大學法律博士，並響2002年獲香港科技大學頒授榮譽博士學位。佢仲係前中國證監會副主席、前香港證監會副主席同前大學教育資助委員會主席。2008年1月，史美倫僅次於范徐麗泰以第二高票當選港區全國人大代表。2017年曾為林鄭月娥競選特首擔任顧問。
2004年，史美倫出任香港上海滙豐銀行非執行董事，2007年起兼任副主席。2011年起擔任滙豐控股非執行董事。2022年，史美倫再獲委任為香港交易所董事會主席，任期去到2024年。

政治立場
查史美倫係香港親中陣營成員，有份喺2019年支持同提出《逃犯條例修訂草案》，又支持根據《緊急法》下實施嘅《禁止蒙面規例》。作為全國人大代表，佢亦曾經喺未經香港人同意或事先諮詢，而且惹嚟泛民主派一致負評嘅情況下，投票支持實施《香港國家安全法》，以及批准北京強行修改香港選制。香港監察曾經批評佢嚴重侵害香港人（尤其係泛民主派支持者）人權，建議外國政府對佢進行制裁。

選舉及提名經歷
喺2016年，佢有份提名林鄭月娥參與2017年香港行政長官選舉。
史納莎

史納莎，係一種狗，起源自德國，個鼻週圍有好長嘅毛毛，似生鬚。
史維

史維，JP（英文：Wei Shyy，1955年7月19號—）係美國華裔航空太空工程學家，香港親中派政治人，香港科技大學校長，2018年至2022年在任。
大潭水塘

大潭水塘係香港一個水塘，喺香港島東大潭郊野公園範圍入面。大潭水塘係早期香港島食水嘅主要來源。佢附近有畢拿山、渣甸山、紫羅蘭山同埋柏架山。
大潭水塘查實係由四個水塘組成，包括大潭上水塘、大潭副水塘、大潭中水塘同大潭篤水塘，所以又叫大潭水塘群。
大潭灣

大潭灣（Tai Tam Bay）係香港一海灣，近大潭，入面有大潭港、土地灣、夏萍灣同赤柱正灘。
維基同享有多媒體嘅嘢：Tai Tam Bay
大潭峽懲教所

大潭峽懲教所（英文：Tai Tam Gap Correctional Institution）係香港懲教署轄下嘅一間低度設防嘅懲教所，喺香港島大潭峽石澳道110號，喺2014年3月26號投入服務，收容男性青少年定罪犯人。
2018年6月6號，懲教署進行資源調配，將囚禁喺大潭峽懲教所犯人調去壁屋懲教所。
大潭頭

大潭頭係香港香港島赤柱半島南部一個地方，喺赤柱軍營南面。雖然個名叫「大潭」，但同大潭有一段距離，亦喺大潭灣嘅出面範圍。
大潭𡰪

大潭𡰪（Tai Tam Tuk；Tytam Tuk；Tytam Took；𡰪讀督），又寫大潭叾（叾讀督）係香港一地，係香港島大潭洋面之中，最𡰪𡰪嘅地方，所以叫大潭𡰪。因爲𡰪同叾唔係文言常見字，又借字寫大潭篤。家下有大潭篤水塘同大潭篤村。大潭童軍中心亦在此。

地理
大潭，故名思意，係個大嘅潭。潭三面環海，畀赤柱半島同石澳半島夾實。英人將個潭分成兩名，白筆山到黃蔴角，叫大潭灣，水面較闊，而白筆山到大潭𡰪，叫大潭港，水面較窄。

史
大潭𡰪就正正喺大潭港最入嘅地方。英人未建大潭篤水塘之前，大潭𡰪係谷地涌口，前面有淺灘。涌口有客家村，叫大潭𡰪，多數姓鍾，亦有幾戶姓邱、陳。佢哋祖先約莫十七世紀，由廣東梅縣同五華遷來，以耕種維生。而對出淺灘係水上人聚集之洋面，以避風浪。大潭𡰪，就係由條村留落來。
香港政府鑑於薄扶林水塘唔够使，就起多個水塘。政府相中大潭𡰪一帶山谷，分期而建。一八八二年，起好第一個。之後亦有幾個落成。到咗一九一二年，最後一期，起到大潭𡰪村。當時村中住有七十六人，村民全部得到政府賠償，徙去柴灣。工程於一九一七年完工。一九一八年二月二號，當時港督梅含理揭幕。
今日壩外亦有大潭篤村，同原本客家村無關，村民係水上人搬上岸嘅住。
而因爲柴灣發展城市，香港童軍總會喺柴灣嘅營地，亦搬到大潭𡰪，名大潭童軍中心。

交通
大潭𡰪地處偏僻。之不過由於係石澳同淺水灣之間必經之路，所以壩頂貫通大潭道。由於佢係十九世紀嘅設計，加上偏僻，所以車道只有一綫，車以停係壩前，確保無對頭車，先可以通行。
大潭道

大潭道（Tai Tam Road）係香港一條馬路，連接香港島柴灣同赤柱，全長約7.1公里。
大潭道1號嚮赤柱東面，赤柱村道同赤柱峽道東面交匯處；而大潭道200號嚮柴灣道42號筲箕灣官立中學南面；大潭道中段同大潭水塘道中段，交加嚮大潭篤水塘南邊、大潭童軍中心西邊。

歷史
大潭道嚮1845年由港英政府起。
大潭水塘道

大潭水塘道（英文：Tai Tam Reservoir Road），係香港黃泥涌峽到大潭一條馬路，由黃泥涌峽嘅黃泥涌峽道、深水灣道同淺水灣道交界開始，去到大潭嘅大潭道東面。街名係嚟自大潭水塘。
大潭篤水塘

大潭篤水塘（英文：Tai Tam Tuk Reservoir ）係香港大潭水塘嘅其中一個水塘，亦係入面最遲起好嘅水塘，1917年起好，儲水量14.2億加侖（645萬立方米）。大潭篤水塘主壩上面係一條雙線嘅車路，屬大潭道一部份。
吉村壽洋

吉村壽洋（1971年6月28號—）係日本足球員，司職後衞，效力過磐田山葉，神戶勝利船，及大分三神。
吉村大志郎

吉村大志郎（1947年8月16號—2003年11月1號）係日本足球員，司職中場，曾經喺1970～1976年間爲日本足球代表隊出場46次，入咗7球。
吉村弦

吉村弦（1996年5月21號—）係日本足球員，打後衞位置，效力秋田藍閃電。
吉村圭司

吉村圭司（1979年8月8號—）係日本足球員，司職中場，效力過名古屋鯨魚，及愛媛FC。
吉本一謙

吉本一謙（1988年4月24號—）係日本足球員，司職後衞，效力FC東京。
吉本淳

吉本淳（1982年1月14號—）係日本足球員，司職前鋒，效力過草津溫泉。
吉村光示

吉村光示（1976年4月13號—）係日本足球員，司職後衞，效力過廣島三箭，神戶勝利船，大分三神，福岡黃蜂，橫濱水手，及FC岐阜。
吉本岳史

吉本岳史（1978年5月13號—）係日本足球員，司職後衞，效力過名古屋八鯨，橫濱FC，及水戶蜀葵。
寸

寸係中國傳統長度單位。一尺係十寸，一寸係十分。喺文學上成日用「寸」嚟表示短嘅嘢。
寺

九寺，古中國官制下嘅政府機關。
佛寺，佛教道場
清真寺，回教禮拜場所
寶齊萊

寶齊萊（Carl F. Bucherer）係瑞士琉森自製手錶家族企業，1888年成立。呢個牌子專門生產貴價男女裝機械錶。
創辦人Carl Friedrich Bucherer
Carl Friedrich Bucherer嘅第一間舖頭，喺瑞士琉森
第一款寶齊萊女裝腕錶，1919年
寶龜克壽

寶龜克壽 ，係日本嘅一個男配音員，出名嘅配音作品有機動戰士鋼彈SEED。

配音作品一覽
呢個表唔完整，歡迎加料。
寺依沙織

寺依沙織 ，係日本嘅一個女藝人同埋配音員。
寶麗苑

寶麗苑係香港房屋委員會嘅居者有其屋屋苑，喺香港九龍深水埗區長沙灣，近李鄭屋漢墓、李鄭屋邨同埋寶熙苑。佢總共有三棟樓，喺1987年起好。
寶龜

寶龜係日本光仁天皇嘅一個年號，相當於公元770年到780年，前後總共11年。
天星銀行

天星銀行（英文：Airstar Bank，香港銀行編號：395）係香港第二間開業嘅虛擬銀行，2020年6月11號正式開業，由小米集團同尚乘集團合資經營。
雖然天星銀行個中文名同天星小輪好似，但兩者並無任何關係。
天星小輪加價騷亂

天星小輪加價騷亂係香港一騷亂，時爲一九六六年四月。嗰年香港政府批准天星小輪加價五仙，引來輿論反對，葉錫恩帶頭收集簽名請願信。後蘇守忠喺香港島天星碼頭絕食，十人加入。差人拉咗蘇守忠，其他絕食者喺九龍彌敦道抗議，引來二千之眾。最後變九龍兩晚騷亂。
當其時香港總督爲戴麟趾，呢次加價風暴，令佢民望一度受挫。

當時社會
一九四五年八月香港重光，其時只淨六十萬人口。二年幾，一九四七年尾，已升致一百八十萬人。香港國共內戰之時，收納大批中國難民。一九六一年再升到三百一十萬。到一九六六年四月，人口去到三百七十幾萬。
難民來得太急太多，不少身無長物，香港政府未能大幅改善生活，社會不安，引起一九五七年雙十暴動。社會不公，二十世紀五十到六十年，政府貪污變得嚴重，連香港總督都大爲頭痛。各政府官吏，尤其係差人，包庇幫會、毒販、惡霸，以致社會上罪惡橫有橫行。香港有好多細路仔出世，當時好多年青人口，十五歲以下，佔香港人口四成，尤以九龍爲最。屋宇條件惡劣，供不應求。不過當時差唔多全民就業，失業人數好低。
政府在之前已加唔少稅，如香煙稅、汽油稅，再來薪俸稅、存款稅，再來停車場加費，寄臺灣及大陸郵件加費，市民視之爲加價狂潮。當時天星小輪，仍係來往港九主要交通工具，加價大大影響市民，引來社會反對。

申請加價
天星小輪，一九四六年四月一號定下票價，到當年已有廿年。其間只喺一九五一年八月，月票加過價，一程船費，並無變過。
一九六五年十月一號，公司向政府申請加價，中環到尖沙嘴，頭等兩毫加到兩毫半，二等維持一毫不變。
加價主要理由，成本大增，人工加咗，船同碼頭維皮費貴咗。一九六四年六月，公司順應政府要求，開港島到紅磡嘅渡輪，客量多咗，票價收入追唔上成本大增。而政府會一九七零年開紅磡海底隧道，前景不明。

輿論
而輿情認爲，天星小輪過往有盈利甚豐，預見未來都有增長。而佢服務唔好，又係獨市生意，賺到笑。社會恐防加價，有損失經濟氏穏定。天星小輪一加，其他會跟住加，窮人會百上加斤。
因此社會一面倒反對加價。

請願
反對公共交通增通票價民眾請顠書
三月廿號，葉錫恩發動人簽名請願信。四月三號，有二百個團體請願。都反對加價申請。

絕食
蘇守忠時實齡廿七歲，講廣東話，傳聞做美術、翻譯或者失業。四月四號，佢喺港島天星碼頭閘口同隧道之間，有蓋地方度絕食，時爲朝早九點鐘左右。佢受馬文輝同葉錫恩所啟，會絕食到暈低或者撤銷加價。佢企喺自己帶來嘅三腳摺凳，着住黑背心外套，用白油寫上唐字英字抗議。引來大批市民圍觀，市民多表支持同慰問。
晏晝，盧景石，唐人葡人混血兒，同蘇守忠傾謁。挨晚，葉錫恩到場探望。佢話支持葉錫恩，覺得寫咗咁多信都無用，要抗議。同係挨晚，盧景石同蘇守忠，打算聽日齊齊演講。四月五號子夜過後，天星小輪收船無耐，蘇守忠亦返屋企睏覺。
四月五號，朝早報紙廣爲報導蘇守忠絕食。葉錫恩亦贊揚其行。朝早十一點早少少，蘇守忠重返碼頭，去返之前個位，再引來市民到記者。首位加入絕食，叫歐陽耀榮，十六歲，係個學生。其後有盧麒，十九歲，工廠工人。
蘇守忠提議之下，歐陽耀榮同個後生仔，坐船過九龍天星碼頭，帶黑衫示威，並喺九龍呢邊叫人簽名支持，令兩岸都有活動。
而港島呢邊，盧景石同蘇守忠，喺處齊齊演講。工廠女會計呂鳳愛加入。
晏晝三點鐘，蘇守忠移走去頭等閘口外，幾分鐘之內，有成六十到一百人聚集，塞住閘口。三點九，差人叫蘇守忠移離，如果唔移就拉人，而蘇守忠唔理。四點，差人帶走佢去中環差館。之後落案票控佢阻街，蘇守忠拒絕收票。

港督府抗議
在港島成員卽往港督府，要求香港總督戴麟趾放人。府只許一人入，於是乎由盧景石入。但港督開會唔得閒見。九龍成員到達，打去學校搵葉錫恩求救，唔係度。但得知喺雪廠街開會，飛去等佢出來。見到葉錫恩同貝納琪。

遊行示威
四月五號入黑，遊行由尖沙嘴到深水埗再折返尖沙嘴。

騷亂
四月六號再起示威。是日示威有人趁機搞事，變成騷亂。

加價
雖然民情洶湧，港督依然批准加價。

調查
五月三號，香港總督委任調查騷亂原因一及經過。

之後
由於政府嘅改善溝通渠道建議未嚟得切實行，未能平息社會不滿，翌年四月廿六號再批准天星小輪加價五仙，香港左派受大陸文革影響發動六七暴動。
天星碼頭

天星碼頭係香港天星小輪有限公司經營嘅渡海小輪碼頭。而家，香港有4個碼頭叫做「天星碼頭」：
中環天星碼頭，嚮香港島中環
尖沙咀天星碼頭，嚮九龍尖沙咀
灣仔天星碼頭，嚮香港島灣仔
紅磡天星碼頭，嚮九龍紅磡
天晴

天晴，又叫晴朗，係指天空嘅總雲量少過30%嘅氣象現象，大部分時間都可以清楚見到太陽，若果雲量多過30%就稱為多雲，若果雲量多過95%就稱為天陰。
但係如果天晴持續得太耐亦有可能會造成天災，例如，太耐冇落雨會造成乾旱，或連日嘅高溫炎熱會造成熱浪。
天暉路體育館

天暉路體育館，香港室內體育館之一，喺天水圍天瑞路六十三號，英文叫Tin Fai Road Sports Centre。行政上歸元朗區。設施有羽毛球場、活動室、籃球場、排球場、健身室、乒乓球檯、兒童遊戲室、運動攀登設施、室內緩跑徑、觀眾席看台。館開朝七晚十一。
館二〇一二年十一月二十七號開張，歸康樂及文化事務署管。

設施
館高三層，多用途主場有七百四十五觀眾席，場做得籃球場兩個、或排球場兩個、或羽毛球場八個。另有多用途活動室兩個，同埋健身室、乒乓球室。
館特別之處，多用途主場上方有室內緩跑徑，長約一百三十米，香港嘅體育館為少有，此外本館亦設有兒童遊戲室。
館外有戶外攀石牆，有攀爬線五條，有中國香港攀山及攀登總會認可資格嘅人就用得。
天星碼頭多層停車場

天星碼頭多層停車場係香港中環嘅公眾停車場，嚮前中環天星碼頭嘅南面，香港匯豐銀行總行同埋皇后像廣場嘅北面，佢西面係康樂廣場見怡和大廈，東邊係愛丁堡廣場、香港大會堂、紀念花園等。
天星碼頭多層停車場係港英時代起嘅建築物，而家由信和集團威信泊車經營。停車場有三層，頂層係露天，夏天好曬。不過，如果唔曬嚟度係影相、拍外景、睇節日煙花匯演嘅好地方。天星碼頭多層停車場周圍有：
中國銀行大廈
中銀大廈
交易廣場
國際金融中心
太子大廈
美國國際集團大廈
香港會
長江集團中心
天晴邨

天晴邨係香港嘅一條公共屋邨，喺新界天水圍天華路，一共有7座樓，2008年入伙。
天曆

天曆（粵拼：tin1 lik6）係元朝皇帝圖帖睦爾嘅第一個年號，同時係和世㻋嘅年號，相當於公元1328年到1330年，前後總共3年。
左邊幅圖顯示天曆喺元朝（包括北元）嗰時個位。
希斯路機場5號客運大樓站

希斯路機場5號客運大樓站（英文：Heathrow Terminal 5 station）係英國倫敦地下鐵皮卡迪利綫嘅車站，屬第6收費區，喺大倫敦希靈登區希斯路機場5號客運大樓。
希新

希新（Sisinnius，又譯西西諾，650年—708年2月4號）係羅馬天主教第87任教宗，708年在位。
希星堡

希星堡（瑞典話：Helsingborg）係瑞典西南部一個城市，同丹麥嘅希星加隔住條厄勒海峽。
希星堡有好出名嘅希爾星堡足球會（Helsingborgs IF），瑞典國腳軒歷拿臣都喺度效力過。
希斯路機場2及3號客運大樓站

希斯路機場2及3號客運大樓站（英文：Heathrow Terminals 2 & 3 tube station）係英國倫敦地下鐵皮卡迪利綫嘅車站，屬第6收費區，喺大倫敦希靈登區希斯路機場2及3號客運大樓。
希星約

希星約（粵拼：hei1 sing1 joek6；丹麥文：Helsingør，丹麥文讀音：[hɛlseŋˈøɐ̯ˀ]），喺香港有譯希星加，係丹麥斯崙島東北部嘅一個城市，同瑞典嘅希星堡隔住條厄勒海峽。

景點
希星約有好出名嘅格倫堡（Kronborg），係聯合國教科文組織世界遺產。另外，希星約喺繁忙時間隔4個字就有一班渡輪開去對面瑞典嘅希星堡，全程要4個字。
希斯路機場4號客運大樓站

希斯路機場4號客運大樓站（英文：Heathrow Terminal 4 tube station）係英國倫敦地下鐵皮卡迪利綫嘅車站，屬第6收費區，喺大倫敦希靈登區希斯路機場4號客運大樓。
希望

希望係形容一種情緒嘅詞語，呢種情緒係一個人對同佢生命相關嘅事件、環境等因素嗰陣表現出嚟嘅一種積極感情。希望意味著對某件事發生嘅期望同渴望嘅感覺，盼望自己諗嘅嘢可以成真。
家塾

家塾，塾一種，學校一種，有啲轉化成村校。家塾為村中子弟讀書而開，私人學校一種。家就指村嘅宗族。大清或者之前，家塾請先生敎書，教四書五經，以便子弟科舉，提高宗族地位。科舉無咗之後，日漸畀西式教育取代，有啲演化成村校。
家塾為攴攴齋一種。

名
香港英文寫古蹟，好多時叫Study hall。然而依個字，喺北美洲係指自習嘅地方或者時間。
家務

家務係屋企嘅事務，簡單如洗衫、晾衫、收衫、燙衫、褶衫、買餸、買米、洗菜、洗米、煲飯、煮餸、炒菜、開飯、洗碗碟、洗地、抹窗、照顧老人家、睇細路、送返學、接放學、睇學生手冊、檢查功課、修理門窗、換光管等。
家務係手板眼見工夫，好似人人都以為識做，講效率，其實都係易學難精，一時唔小心重會有家居意外、火燭都有份。例如洗廁所用漂白水加通渠水會搞出事。
以前有話「男主外、女主內」；而家有話人人有責，「一家人吖嘛」，要分工合作。親子教育講法，小朋友要幫媽咪做家務，學習責任感。例如陪家長去街，要幫手拎嘢，咁先至有家教。
從事家務嘅職業又叫做家務助理、外籍傭工、本地傭工、媽姐、鐘點女傭、管家、服務式住戶房務員等，中國大陸北方嘅叫法係保姆。
家在珠江

家在珠江（粵語翻譯：屋企响珠江度）係廣州電視台喺2002年10月14號播嘅其中一部大型紀錄片，播到2003年底就冇播落去喇。而呢部片係有比較明顯嘅南派紀錄片風格。呢部片喺2002年2月開拍。

片入面講到咩？
入面講到廣州入面嘅傳統風情，重撈咗啲新時代嘅嘢入去，佢通過咗之前同依家嘅廣州嘅樣有咩變咁滯；重通過咗住喺廣州嘅平民百姓古仔，話咗喺20世紀90年代嗰陣講嘅三年一中變規劃之後點攞到嘅比較大嘅變化。佢用咗紀實手法等古仔入面嘅主人公嚟點演繹自己嘅真實古仔搞返嗰陣嘅情景出嚟。重寫作廣州入面，邊度變咗鬼咁多嘅樣出嚟。
家務神隊友

《家務神隊友》（英文：Housework Squad）係香港MakerVille製作嘅真人騷節目，由黃奕晨、曾贊學主持，2023年11月4號到2024年1月27號逢禮拜六20:00-20:30喺香港電視娛樂ViuTV播。節目主持會到唔同屋企解決家務問題。

節目調動
2023年12月9號：由於19:00-22:00直播《共建美好社區大匯演》，呢個節目暫停播映，但嗰集嘅網上重溫錯誤如期當晚上架。
2024年1月6號：由於14:30-19:30直播《中銀香港網球公開賽2024》，《6點新聞報道（中文：now新闻报道）》暫停播映並改喺20:00-20:30播《新聞報道》，呢個節目暫停播映。
2024年1月13號：由於19:30-20:30播《設計營商周2023設計創變者》，呢個節目暫停播映。
家公

家公係一個女人嘅老公嘅爸爸。當面就叫老爺。家公叫佢個仔嘅老婆做家嫂。不過，而家有啲人會跟佢老公咁叫，即係叫亞爸、爸爸、老頭或者爹哋咁。有啲西方文化嘅人會直接叫佢個名。

名
之所以叫家字，皆因唐人女人，嫁咗就以男方爲家。
家和萬事驚

《家和萬事驚》（英文：A Home with a View）係2019年上畫嘅港產片，由吳鎮宇、古天樂、袁詠儀、張達明、林雪、吳肇軒、蔡頌思、鄭丹瑞、盧海鵬、雷琛瑜、江美儀、麥長青主演，邱禮濤執導。套戲講有家人報復遮住佢哋屋企海景嘅廣告牌嘅主人。
家元

家元（家元，Iemoto、いえもと，字面意思係「以家庭為基礎」）係一個日文術語，係指日本傳統藝術某一流派嘅創始人或者現任大師。家元同埋宗家（宗家，sōke）意思相同。

概要
「家元」呢個詞亦都可以用來描述日本傳統藝術嘅家族世代制度，例如茶道（包括煎茶）、花道、能劇、書法、日本傳統舞蹈、日本傳統音樂、日本薰香藝術（日文：kōdō）同埋日本武術。象棋同埋圍棋亦都曾經用過家元制度。家元制度嘅特徵係階級結構同埋家本最高權威，繼承咗歷代家本嘅流派技能不外傳嘅傳統。
家務戰場

《家務戰場》（War Of Household）係香港電視娛樂製作嘅真人騷節目，2021年2月1號到2月19號逢禮拜一到五22:30-23:00喺ViuTV播。節目由古明華、英健朗同朱晉傑主持，參賽者包括王頌茵、邱晴、馬俊怡、陳婉婷、貝依霖同伍詠詩，佢哋會挑戰各種同家務有關嘅任務。
恒生香港上市生物科技指數

恒生香港上市生物科技指數（英文：Hang Seng Hong Kong-Listed Biotech Index）係香港一個生物科技股金融指數，反映香港上市嘅生物科技公司嘅整體表現。該指數由恒生指數有限公司負責計算。

史
恒生科技指數喺2019年12月16號推出。
恒生港股通大灣區指數

恒生港股通大灣區指數（英文：Hang Seng Stock Connect Hong Kong Big Bay Area Index，HSSCBBA）係恒生指數有限公司喺2018年10月8號推出嘅一個指數，反映喺粵港澳大灣區營運嘅香港上市公司嘅表現，而爾啲公司要符合港股通資格。指數最初有66隻成份股。
恒生銀行

恒生銀行（英文：Hang Seng Bank，港交所：0011，OTCBB：HSNGY）係間香港銀行，喺1933年3月3號由林炳炎、何善衡、梁植偉、盛春霖同埋何添開辦，而家係滙豐集團嘅主要成員。
目前以香港及中國大陸業務為重點。佢亦負責算出香港股市嘅參考指數恒生指數。
截至2017年12月31號，恒生銀行總資產係14,780億港元，股東權益1,520億港元，總客戶貸款8,070億港元，客戶存款11,150億港元，總營業收入500.76億港元，盈利200.18億元。
恒生銀行總行大廈

恒生銀行總行大廈（英文：Hang Seng Bank Headquarters Building），係香港一座寫字樓大廈，喺香港島中環德輔道中83號（域多利皇后街同租庇利街之間），係家陣恒生銀行嘅總行大廈。
恒生指數有限公司

恒生指數有限公司（英文：Hang Seng Indexes Company Limited），以前叫恒指服務有限公司，係恒生銀行有限公司（港交所：00011）嘅全資附屬機構，負責編製、計算同管理恒生指數同一系列其他指數。

文化 - 地理  歷史 - 政治 - 教育香港主題首頁
恒生指數有限公司喺1984年成立。1998年4月20號推出恒生100指數及恒生50中型股指數，5月推出網頁。2001年10月3號推出恒生綜合指數，同日再推出恒生行業分類系統。2002年推出恒生流通指數。2003年起提供恒生一系列指數成交額。2005年檢討H股係咪可以加入為恒生指數成分股，同埋推出新嘅剔除停牌成分股嘅政策。2006年6月30號宣佈更改生指數加入H股後嘅計算方法同對現有成分股嘅數目同影響（根據資料，部分生指數成分股好似匯豐控股(港交所：00005)嘅比重會下降，而其他成分股好似中國移動(港交所：00941)嘅比重就上升），9月11號推出新嘅股票停牌處理方法，11月27號推出恒生中國H股金融行業指數。
2011年9月5號推出，「恒生可持續發展企業基準指數」同「恒生A股可持續發展企業基準指數」，成分股分別有68隻同埋28隻。2011年9月5號推出，恒生外國公司綜合指數同恒生環球綜合指數，分別反映香港上市嘅外國公司表現同整體香港上市公司（包括外國公司）嘅表現，普拉達（Prada，港交所：01913）、新秀麗（Samsonite，港交所：01910）、嘉能可（Glencore，港交所：00805）都係成分股。2012年12月10號推出恆生高股息率指數，指數包括恆生綜合指數同房產基金指數內、50隻最高淨股息率、同埋喺過去三年都維持派息嘅大型股同中型股。
恒生香港35

恒生香港35係香港股票市場一項指數，由市值最大嘅35間喺香港市場上市，而其主要營業收入（或者盈利或資產，若果啱用）來自中國內地以外地方嘅公司所組成。恒生香港35畀到一項反映香港大型股公司表現嘅高投資性指數。
恒生滬深港通大灣區綜合指數

恒生滬深港通大灣區綜合指數（英文：Hang Seng Stock Connect Big Bay Area Composite Index）係恒生指數有限公司喺2018年5月21號推出嘅一個指數，覆蓋喺香港同埋／或者中國內地上市、並主要喺粵港澳大灣區營運嘅250間最大市值公司。指數每隔兩秒更新同埋即時發佈。
恒生西灣河大廈

恒生西灣河大廈係香港島一幢商住大廈，嚮西灣河筲箕灣道171號，1976年落成。恒生西灣河大廈樓高22層，其中16層用作住宅用途，其餘6層用作商業用途，設有恒生銀行分行及老人院。恒生銀行嚮1971年用咗大約118萬港元購入恒生西灣河大廈。2012年，會德豐用咗5.608億港元購入恒生西灣河大廈。其後，會德豐拆卸恒生西灣河大廈重建。
恒生科技指數

恒生科技指數（英文：Hang Seng TECH Index）係香港上市嘅科技股指數，反映香港上市嘅科技公司整體表現嘅指標，推出初期被稱呼做「港版納斯達克指數」。該指數由恒生指數有限公司負責計算，由30隻成份股嘅市值計算出來，成份股每季檢討一次。

史
恒生科技指數喺2020年7月27號啟動。
山田拓巳

山田拓巳（1989年11月25號—）係日本足球員，司職後衞，效力山形山神。
山田將之

山田將之（1994年10月1號—）係日本足球員，司職後衞，效力FC東京。
山田悠希

山田悠希 ，係日本嘅一個配音員，出名嘅配音作品有空戰魔導士培訓生的教官。

配音作品一覽
呢個表唔完整，歡迎加料。
山田寛人

山田寛人（2000年3月7號—）係日本足球員，司職前鋒，效力過大阪櫻花。
山田尚幸

山田尚幸（1987年12月26號—）係日本足球員，司職後衞，效力秋田藍閃電。
山田康太

山田康太（1999年7月10號—）係日本足球員，打中場位置，效力橫濱水手。
山田恭子

山田恭子 ，係日本嘅一個配音員，出名嘅配音作品有宇宙小超人。

配音作品一覽
呢個表唔完整，歡迎加料。
山田奈都美

山田奈都美 ，係日本嘅一個配音員，出名嘅配音作品有宮河家的空腹。

配音作品一覽
呢個表唔完整，歡迎加料。
孔融

孔融（粵拼：hung2 jung4；153年—208年），字文舉，係漢官及文學家，孔子二十世孫，生於東漢末世。以才學而聞名，佢忠於漢室而得罪曹操，全家處死。曹操之子曹丕，合孔融與其他六人，稱建安七子。
《世說新語》有講佢故仔，如佢細個時孔融讓梨同小時了了，至今亦爲人所熟悉。
孔雀屬

孔雀屬（學名：Pavo）係其中一個屬嘅孔雀，主要分為兩種，即綠孔雀（Pavo muticus）同藍孔雀（Pavo cristatus）。藍孔雀又叫「印度孔雀」，雄雀羽毛為寶藍色，具金屬光澤，分佈響印度同斯里蘭卡。綠孔雀又叫「爪哇孔雀」，分佈響東南亞。另外，藍孔雀重有「白孔雀」同「黑孔雀」兩個變異種。
孔雀座

孔雀座（Pavo）係家下八十八西洋星座之一。佢響天球南部，佔天球面積378平方度。地球北半球來講，孔雀座係夏天嘅星座，即係夏夜會見到。肉眼可以睇到嘅星，約莫45粒到。有一到四等星11粒，即係有2等星1粒、4等星10粒。
孔雀王朝

孔雀王朝係印度一個王朝，亦係印度史上頭一個大一統嘅帝國，又叫孔雀帝國，公元前322年由月護王趕走馬其頓王國國王亞歷山大大帝留低嘅軍隊而立國，之後逐漸將國土擴展到成個印度次大陸，到前184年被巽伽王朝篡位而亡國。
该帝国的创始人是恢弘的切莫什卡（Chandragupta Maurya），他通过征服北印度的各个国家建立了这一庞大的帝国。
该帝国的第二位君主是阿育王。阿育王的统治被视为古印度历史上的一个重要时期，他的德政和法令对印度社会产生了深远的影响。
孔雀石綠

孔雀石綠，色料一種，藥一種，有機化合物，天然所無，人工合成。色綠，化學式為C₂₃H₂₅ClN₂。孔雀石綠繙自英文Malachite Green，名雖借孔雀石，但同孔雀石無關，得個色似。
孔雀石綠原本只係用來染色，後尾發現佢可以治魚病，尤其治細菌、真菌、寄生蟲，都有效。養魚用佢來防治病患。之不過佢有毒，會藏喺魚膏。人食咗會中毒，鼠類食咗，有機會患癌，人則未清楚。
現今世界已禁用於食用魚，之不過佢夠平，執法不嚴嘅地方，仍有人會用。
孔雀石綠染色勁，若果沾到手腳衣物，會好難洗得甩，因此亦可以做防盜。乾粉放入銀紙，可以做餌。有賊偷咗，沾粉洗手，就會入皮，要幾日先會退色。
孔雀

孔雀（粵拼：hung2 zoek2*3）係一種雀，屬雞形目，雉科，又叫越鳥、南客。孔雀包括兩個屬：孔雀屬（學名 Pavo）同非洲孔雀屬（學名 Afropavo）。

繁殖
孔雀繁殖方式係乸擇偶，孔雀公嘅尾毛大細同埋羽毛上嘅圖案大細對孔雀乸擇偶有直接影響。啲乸會揀尾毛長、圖案大嘅公，較佳嘅擇偶會影響仔女喺野外嘅生存機會。
喺進化論相關嘅研究上，孔雀成日畀人攞嚟做性選擇嘅一個例子：喺舊啲嘅進化論研究當中，孔雀一路都畀人覺得怪；由物競天擇嘅角度睇，孔雀公啲羽毛咁大咁樣眼，理應係會搞到佢哋容易吸引獵食者嘅注意，對佢哋生存同繁殖不利；不過事實又表明咗，孔雀公嘅呢種特性通過到物競天擇嘅考驗一代傳一代；呢種現象一般會用性選擇嘅概念理解—孔雀乸特別鍾意啲羽毛又大又色彩鮮艷嘅孔雀公，隻隻都爭住同噉樣嘅公交配，而「羽毛又大又色彩鮮艷」呢點可以作為一種訊號，話畀啲孔雀乸知「我身手好靈敏，好擅長生存，孭住咁笨重嘅羽毛都生存得到」；即係話一種原本對生存繁殖不利嘅特徵，因為乸嘅擇偶喜好而變成有助啲公生後代嘅特徵，所以就係性選擇嘅一個例子。

繁殖動向
中國好耐以前已經有飼養孔雀作觀賞嘅記載。通常會連同梅花鹿一齊養。直到而家，孔雀亦係動物園受歡迎嘅雀。
響香港，現時養孔雀嘅地方有嘉道理農場暨植物園同九龍公園嘅百鳥居。以前荔園動物園，香港海洋公園（現時被送往嘉道理農場），沙田彭福公園同維多利亞公園亦都養過孔雀。

文化
大漢時有五言樂府一曲《孔雀東南飛》，古仔講一個新婦同佢老公好恩愛，而新婦（讀心抱）畀奶奶嗑，娘家又迫佢改嫁，最後夫婦分別殉情。
孔雀椰子

孔雀椰子（粵拼：hung2 zoet3 je4 zi2；學名：Caryota urens）；第個名係董棕（dung2 zung1）；佢係棕櫚科魚尾葵屬嘅常綠喬木，原產地喺中國嘅華南地區。
另外，孔雀椰子喺中國內地話咗係國家二級保護植物。

用途
孔雀椰子可以用嚟做庭院嘅綠化樹木，佢啲莖可以用嚟整水槽同水車；葉鞘纖維可以用嚟整條麻繩；樹仔嘅莖尖可以當菜嚟食。尤其係佢啲澱粉可以加工成西米都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
孔雀椰子嘅澱粉可以用嚟做藥，可以醫消化唔好；腹痛腹瀉同痢疾。
孔雀魚

孔雀魚（Poecilia reticulata），又叫彩虹魚，係一類喺熱帶地區土生土長嘅淡水魚，生物分類屬花鱂科下面嘅花鱂屬。皆因魚身顏色鮮艷，孔雀魚係比較常見嘅觀賞魚。
孔賢珠

孔賢珠，係大韓民國嘅一個女藝人同埋演員。
山階宮

山階宮（日文：やましなのみや ）係日本舊時一個宮家，由伏見宮邦家親王庶長仔晃親王響1864年成立。1947年，響駐日盟軍總司令指示底下，山階宮最後一任當主武彥王皇籍脫離。依家山階宮已經絕家。

歷史
初代當主晃親王原本叫清保，係邦家親王庶長仔。晃親王一早響1824年就出家，改叫濟範入道親王。響1864年，德川慶喜應承會將所有權力交畀孝明天皇，孝明天皇好開心，於是佢下令晃親王返翻嚟做皇室成員，獲賜宮號「山階宮」。
由於嗰時晃親王冇仔女，所以就過繼咗最細嘅細佬定麿王做自己契仔。響1873年，晃親王獨仔菊麿王出世，但係因為已經有契仔定麿王，所以菊麿王就被老豆過繼咗畀梨本宮守脩親王。1885年，定麿王改為認小松宮彰仁親王做契爺，搞到山階宮一下子冇咗繼承人，所以獨仔菊麿王返咗嚟山階宮。1898年，晃親王過身，山階宮當主一位由菊麿王接任，同年菊麿王大仔武彥王出世。
1908年，菊麿王過身，當主一位由武彥王接任，而武彥王響1922年娶咗賀陽宮邦憲王細女佐紀子女王做老婆。但係響1923年發生關東大地震，當時大緊肚嘅佐紀子女王因為走唔切而畀嘢壓死，搞到武彥王精神有問題，嚴重到唔夠擔再娶老婆。而響1929年，連最細個嗰細佬茂麿王都皇籍脫離，所以由個時開始山階宮已經一早預咗要絕家（因為武彥王精神有問題到唔夠擔再娶老婆，所以生唔到仔，而全部細佬都皇籍脫離，佢哋啲仔女唔可以又做返皇室成員；而且武彥王有問題，搞到其他宮家都唔肯過繼個仔畀佢）。
1947年響駐日盟軍總司令指示底下，武彥王皇籍脫離，降為平民。1987年，武彥王過身，山階宮絕家。

山階家
山階家即係山階宮響皇籍脫離之後個宮家，但係呢個時候嘅山階家已經唔再係皇室成員，淨係得個名。注意，山階家並唔係山階侯爵家。
第一代（同時係末代）：山階武彥（即山階宮武彥王）

家族系譜
山階宮晃親王
山階宮菊麿王
山階宮武彥王
山階芳麿（菊麿王二仔，響1920年皇籍脫離，成立山階侯爵家）
筑波藤麿（菊麿王三仔，響1928年皇籍脫離，成立筑波侯爵家。佢兩個仔常治、常遍都好出名）
鹿島荻麿（菊麿王四仔，響1928年皇籍脫離，成立鹿島伯爵家。1932年戰死）
葛城茂麿（菊麿王細仔，響1929年皇籍脫離，成立葛城伯爵家）
山階宮菊麿王

山階宮菊麿王（日文：やましなのみや きくまろおう、1873年7月3號—1908年5月2號）係山階宮、梨本宮嘅第二代當主，老豆係山階宮晃親王，佢同時係海軍軍人，最高階位係海軍大佐大勳位功四級。

經歷
1873年，菊麿王響京都府出世，係晃親王獨仔（上有契大佬定麿王），阿媽係妾侍中條千枝子。
1874年，只有一歲嘅菊麿王過繼畀梨本宮守脩親王，1881年守脩親王過身之後就繼任梨本宮當主一位。而響1885年，契大佬定麿王正式過繼畀生唔到仔嘅七叔小松宮彰仁親王，換言之定麿王唔再係晃親王個契仔，所以菊麿王就返翻嚟山階宮（個時佢未係山階宮當主），而梨本宮當主一位就由堂細佬守正王接任。
響1892年，佢成為海軍少尉候補生，第二年獲授勳一等旭日桐花大綬章。1895年，菊麿王同九條道孝個女範子結婚。1898年，老豆晃親王過身，佢正式繼任山階宮當主一位，而同年大仔武彥王出世。之後，佢先後擔任「磐手」、「八雲」嘅分隊長同埋軍令部第一局員。1901年，範子過身，響第二年菊麿王就同島津忠義個女常子結婚，同年開山階宮筑波山研究所。1905年，菊麿王參加日俄戰爭。
響1908年5月2號，菊麿王因急性肺炎而過身，終年三十四歲，同日獲追封為海軍大佐。死後，山階宮當主一位由大仔武彥王接任，而由佢開嘅山階宮筑波山研究所就改為筑波山神社・筑波大學計算科學研究中央共同氣象研究所。
山雞

山雞，又叫野雞，係雉科嘅一種雀，原產亞洲，羽毛有好多唔同顏色。
山陽小野田

山陽小野田係日本山口縣一市，人口約莫6萬。
山陽道

山陽道係古代日本嘅一個地區，五畿七道嘅「七道」之一，喺本州西部南岸。
山階宮晃親王

山階宮晃親王（日文：やましなのみや あきらしんのう，1816年10月22號—1898年2月17號）係山階宮第一代當主，邦家親王大仔，乳名靜宮，曾經做過議定同埋外國事務總督（即外務大臣）。
佢一生人冇娶過正室，淨係得個妾侍中條千枝子。

經歷
晃親王1816年響京都出世，係邦家親王大仔，乳名靜宮，之後命名叫清保。因為老豆邦家生佢嗰陣只有十五歲，所以阿爺貞敬親王響族譜上做咗手腳，令到響族譜上晃親王變成貞敬親王第八個仔。
1817年，佢成為光格天皇契仔，同年畀人預備佢大啲就入勸修寺和尚。1823年佢親王宣下，第二年出家，改名叫濟範入道親王。1841年10月，姨媽（族譜上嘅細妹）隆子女王離家出走，去到大概明石同姬路之間嗰陣，頂唔順，又走返嚟京都。呢件事令到仁孝天皇好嬲，而係伏見宮成員之一嘅晃親王都無法避免。1842年，佢升格為光格天皇養仔，同埋升為二品，但就取消佢勸修寺和尚嘅身份，改為去東寺，守東寺個門口。不過響1858年，佢又返翻去勸修寺。
1863年，島津久光、松平容保同埋德川慶喜組成「公武合體派」，晃親王對於政治又好有興趣，所以趁住呢個時勢，要求孝明天皇畀佢返嚟皇室。由於史無前例，所以朝廷嗰邊十分反對，而孝明天皇都唔鍾意一啲畀老豆罰過嘅人，但係「公武合體派」就好支持，幕府嗰邊仲唔理天皇反對全力支持晃親王，所以晃親王得以響1864年返嚟皇室，尊稱勸修寺宮濟範親王，同月17號獲封宮號山階宮，係史上第一人做完和尚又返嚟皇室嘅人，後嚟佢改名叫晃。同月27號，佢改為認孝明天皇做契爺，同日就任國事御用掛。
之後晃親王聯同島津久光對付一會桑政權，響1866年大原重德強硬地將偏幫幕府嘅人拷問，所以國事御用掛畀人罷免，但就保留辦事處。1867年，就連個辦事處都畀人拆埋。
響明治維新之後，佢就任外國事務總督兼議定，同年2月外國事務總督改名叫外國事務局督，之後佢一直負責處理政府嘅外交事務。直至同年3月尾爆發堺事件，之後晃親王為咗謝罪而唔做外國事務局督。
1886年，佢獲勳為大勲位菊花大綬章，之後一直安享晚年。1898年2月17號，晃親王過身，終年83歲。之後由獨仔菊麿王繼承山階宮當主一位。
由於佢原先係和尚，之後先返嚟皇室，所以葬禮依照咩嘢形式成為一個問題：究竟跟佛教儀式定跟皇室儀式呢？後嚟天皇為免混亂，於是就唔畀晃親王依照皇室儀式去落葬，所以佢只好跟佛教儀式去做。2月25號佢正式落葬響泉涌寺雲龍院。